ΑΡ. ΠΡ. 69 Ηράκλειο 19-09-2017

***ΠΡΟΚΗΡΥΞΗ***

***3ου ΠΑΓΚΡΗΤΙΟΥ ΠΡΩΤΑΘΛΗΜΑΤΟΣ ΤΕΝΙΣ 2017***

***«ΠΟΡΤΟΚΑΛΙ ΓΗΠΕΔΟΥ»***

***30 ΣΕΠΤΕΜΒΡΙΟΥ 2017***

**ΑΝΟΙΚΤΗΣ ΣΥΜΜΕΤΟΧΗΣ ΓΙΑ ΑΓΟΡΙΑ ΚΑΙ ΚΟΡΙΤΣΙΑ 8, 9 ΚΑΙ 10 ΕΤΩΝ**

**(ΓΕΝΝΗΜΕΝΑ 2007 – 2008 – 2009)**

Η Ζ΄ Έ.Φ.Σ.Α.Κ. αναθέτει στον Ο.Α. ΣΗΤΕΙΑΣ τη διοργάνωση του 3ου Παγκρήτιου πρωταθλήματος τένις πορτοκαλί γηπέδου 2017 ανοικτής συμμετοχής για αγόρια και κορίτσια 8, 9 και 10 ετών (γεννημένα 2009, 2008 και 2007). Οι αγώνες θα διεξαχθούν το Σάββατο 30 Σεπτεμβρίου 2017 στις εγκαταστάσεις του Ο.Α. ΣΗΤΕΙΑΣ (Δημοτικά γήπεδα τένις Σητείας, Άγιος Κωνσταντίνος τηλ.28430-23650) σε 4 ειδικά διαμορφωμένα πορτοκαλί γήπεδα επιφάνειας green set. Δικαίωμα συμμετοχής έχουν όλοι οι αθλητές και οι αθλήτριες αυτών των ηλικιών.

**ΩΡΑ ΕΓΓΡΑΦΗΣ ΑΘΛΗΤΩΝ / ΑΘΛΗΤΡΙΩΝ ΑΤΟΜΙΚΑ ΑΠΟ ΚΑΘΕ ΠΑΙΔΙ:**

**ΣΑΒΒΑΤΟ 30/09/2017**

* ΑΓΟΡΙΑ 9.00 – 9.30
* ΚΟΡΙΤΣΙΑ 11.00 – 11.30

**Οι ώρες εγγραφής ενδέχεται να αλλάξουν ανάλογα με τις δηλώσεις συμμετοχής**

**ΔΗΛΩΣΕΙΣ ΣΥΜΜΕΤΟΧΗΣ:**

Οι δηλώσεις συμμετοχής μπορούν να σταλούν ως την **Τρίτη 26/09/2017 και ώρα 20.00**. Στην δήλωση συμμετοχής πρέπει να αναφέρεται το ονοματεπώνυμο του αθλητή / αθλήτριας και η ημερομηνία γέννησης. Η δήλωση πρέπει να γίνει συμπληρώνοντας την σχετική φόρμα και στέλνοντας την στο e-mail της Ζ΄ Ένωσης [info@zenositennis.gr](mailto:info@zenositennis.gr)

**ΥΠΕΥΘΥΝΟΣ ΑΓΩΝΩΝ:** Ορίζεται ο κ. Αϊαλαμάκης Μάνος (6978-440485)

**ΕΠΙΔΙΑΙΤΗΤΗΣ ΑΓΩΝΩΝ:** Ορίζεται ο κ. Αρετάκης Φάνης (6979-728974)

**ΕΠΙΒΛΕΠΟΝΤΕΣ ΑΓΩΝΩΝ:** Ορίζονται οι Αρετάκης Φάνης και Κουγκρά Εβίτα

**ΙΑΤΡΙΚΗ ΚΑΛΥΨΗ:** θα ανακοινωθεί

**ΥΠΟΧΡΕΩΣΕΙΣ ΑΘΛΗΤΩΝ ΑΘΛΗΤΡΙΩΝ:**

Ιατρική βεβαίωση με ισχύ 1 έτους, τήρηση κώδικα συμπεριφοράς και παράβολο συμμετοχής 7 €.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ:**

**ΜΕΙΚΤΟΙ ΟΜΑΔΙΚΟΙ ΑΓΩΝΕΣ**

**ΜΟΝΑ & ΔΙΠΛΑ ROUND ROBIN**

**Μονά - Διπλά:**

**Γήπεδα – Μπάλες:** Τα μονά παίζονται στις διαστάσεις του πορτοκαλί γηπέδου (18μ. x 6,5μ. – 80εκ. ύψος φιλέ) με «πορτοκαλί μπάλες» (50% χαμηλότερης πίεσης). Τα διπλά παίζονται στις διαστάσεις του «διευρυμένου» πορτοκαλί γηπέδου (18μ. x **8,23μ.** – 80εκ. ύψος φιλέ).

**Μορφή αγώνων:** Ομαδικοί αγώνες σε **μία (1) μεικτή κατηγορία** με το σύστημα round robin (όλοι με όλους στο γκρουπ). Κάθε σύλλογος συμμετέχει με όσες ομάδες επιθυμεί. Οι ομάδες μπορούν να αποτελούνται από **2 έως** **4** αθλητές.

**Τρόπος διεξαγωγής:** Οι ομάδες θα χωριστούν σε γκρουπ των 3 – 4 ομάδων με τέτοια κλήρωση ώστε να αποφευχθεί να συναντηθούν στο ίδιο γκρουπ ομάδες από τον ίδιο σύλλογο εκτός και αν κάποιος σύλλογος διαθέτει πολλές ομάδες και δεν γίνεται διαφορετικά. Κάθε συνάντηση θα περιλαμβάνει 2 μονά και 1 διπλό και νικήτρια θα είναι η ομάδα που θα κατακτά τις περισσότερες νίκες. Η σειρά των αγώνων θα είναι το 1ο μονό, το διπλό και το 2ο μονό. Ο προπονητής επιλέγει ποιος αθλητής θα παίξει το 1ο μονό, ποιοι το διπλό και ποιος το 2ο μονό, και η σειρά μπορεί να αλλάζει σε κάθε συνάντηση. **Σε κάθε συνάντηση θα πρέπει να αγωνισθούν όλοι οι αθλητές της ομάδας.** Την 1η θέση σε κάθε γκρουπ καταλαμβάνουν οι ομάδες που θα πετύχουν τις περισσότερες νίκες. Σε περίπτωση διπλής ισοβαθμίας στο γκρουπ προηγείται η ομάδα που έχει κερδίσει τη μεταξύ τους συνάντηση. Σε περίπτωση τριπλής ή παραπάνω ισοβαθμίας στο γκρουπ όλες οι ομάδες καταλαμβάνουν την ίδια θέση.

**Αγώνες: Όλοι οι αγώνες ολοκληρώνονται στο 1 μίνι σετ των 4 game με tie-break των 7 πόντων στο 4/4. Στα διπλά ισχύει ο κανονισμός χωρίς πλεονέκτημα (No Ad score), σε περίπτωση ισοπαλίας (40-40) η ομάδα που υποδέχεται επιλέγει σε ποια μεριά θα γίνει το σερβίς (Ad court ή Deuce court) και όποια ομάδα κερδίσει τον πόντο κερδίζει και το game.** Η καθοδήγηση των παικτών (coaching) επιτρέπεται **μόνο κατά τις αλλαγές γηπέδων** και όχι ανάμεσα στους πόντους.

**ΕΝΗΜΕΡΩΣΗ – ΠΛΗΡΟΦΟΡΙΕΣ:**

Για ότι αφορά το 2ο Παγκρήτιο πρωτάθλημα τένις Πορτοκαλί Γηπέδου 2017 μπορείτε να επικοινωνείτε στο τηλέφωνο της Ζ΄ Ένωσης 2810 223040 ή στον Επιδιαιτητή των αγώνων.

Με εκτίμηση

Ο ΠΡΟΕΔΡΟΣ Ο Γ.ΓΡΑΜΜΑΤΕΑΣ

Ιωάννης Σπυριδάκης Παντελής Σταυρουλάκης